વોશિંગ્ટન: દ‌િક્ષણ એશિયા બાબતોના નિષ્ણાત અને અમેરિકન ગુપ્તચર એજન્સી સીઆઇએના પૂર્વ એનાલિસ્ટે પાકિસ્તાનની ચૂંટણીનાં પરિણામોને લઇ સમગ્ર વિશ્વ સમુદાયને ચેતવણી આપી છે. બ્રુસ રીડેલે એવી ચેતવણી આપી છે કે દુનિયાનો સૌથી ખતરનાક દેશ પાકિસ્તાન હવે વધુ ખતરનાક થઇ જશે, કારણ કે પૂર્વ ક્રિકેટર ઇમરાનખાન સત્તા પર આવી ગયો છે. બીજી બાજુ ટ્રમ્પ પ્રશાસને પણ જણાવ્યું છે કે તેઓ પાકિસ્તાનની નવી સરકાર સાથે કામ કરવાની પ્રતીક્ષા કરી રહ્યા છે.